José Ángel Ziganda

José Ángel Ziganda (s. 1. lokakuuta 1966) on espanjalainen jalkapallovalmentaja ja entinen keskushyökkääjä. Kesäkuusta 2022 lähtien hän on toiminut SD Huescan päävalmentajana.

Ura pelaajana

Ziganda pelasi urallaan CA Osasunassa sekä baskiseura Athletic Bilbaossa. Ziganda loisti Bilabon kärkimiehenä 1990-luvun läpi, kunnes nuori lahjakkuus Ismael Urzaiz vei häneltä paikan avauksessa ja 1998 Ziganda palasi Osasunaan. Hän oli mukana joukkueen noustessa Primera Divisióniin kauden 1999/00 päätteeksi ja seuraavalla kaudella hän lopetti uransa 34-vuotiaana.

Espanjan jalkapallomaajoukkueessa Ziganda pelasi urallaan ainoastaan yhden A-maaottelun ollen mukana 0–2 tappioon päättyneessä ystävyysottelussa Romaniaa vastaan huhtikuussa 1991.

Ura valmentajana

Ziganda aloitti valmennusuransa CA Osasunan B-joukkueen valmentajana 2005. Javier Aguirren jätettyä tehtävänsä kauden 2005/06 jälkeen Ziganda nousi Osasunan edustusjoukkueen päävalmentajaksi. Ziganda set for Osasuna challenge Ziganda luotsasi vaikeuksista huolimatta Osasunan hienosti UEFA Cupin välieriin. Seuraava kausi päättyi sijaan 11.

Kausi 2008/09 alkoi kehnosti ja Osasuna vajosi liigan tyvipäähän. Seura ei onnistunut voittamaan ainoatakaan ottelua kuudesta ensimmäisestä ja lokakuussa 2008 Ziganda sai potkut tehtävistään. Osasuna fires coach Ziganda

Heinäkuussa 2009 Ziganda palasi valmennustehtäviin siirtyen La Ligaan nousseen Xerezin päävalmentajaksi. Ziganda, nouveau coach  Sarjanousija ei kuitenkaan kyennyt Zigandan johdolla vastaamaan La Ligan vauhtiin ja hän sai potkut lopulta tammikuussa 2010 joukkueen kerättyä 17 ottelusta vain seitsemän pistettä. Xerez entlässt Ziganda

Kesällä 2013 Zigana aloitti Bilbao Athleticin päävalmentajana. Cuco Ziganda será el próximo entrenador del Athletic Zigandan alaisuudessa Athleticin reservijoukkue nousi kaudeksi 2015/16 Espanjan toiseksi korkeimmalle sarjatasolle Segundaan, mutta putosi yhden kauden jälkeen takaisin Segunda B:hen. Toukokuussa 2017 kerrottiin, että Ziganda korvaa Ernesto Valverden Athletic Bilbaon edustusjoukkueen päävalmentajana kaudella 2017/18.'Cuco' Ziganda, nuevo entrenador del Athletic Bilbaon kausi ei sujunut Zigandan alaisuudessa odotusten mukaisesti, vaan joukkue vajosi europelisijoitusten sijaan alempaan keskikastiin. Loppukauden lukuisat tappiot pudottivat Athleticin lopulta sijalle 16, mikä oli baskiseuran huonoin sijoitus 11 vuoteen. Eurooppa-liigassa Athletic voitti lohkonsa ja pudotti ensimmäisellä pudotuspelikierroksella FK Spartak Moskovan yhteismaalein 4-3. Toisella kierroksella Olympique de Marseille oli parempi yhteismaalein 5-2 ja Athleticin europelit päättyivät. Athleticin seurajohto ilmoitti kaksi kierrosta ennen liigakauden loppua, ettei Ziganda jatka kauden jälkeen seuran päävalmentajana.Ziganda to leave Athletic Bilbao

Helmikuussa 2020 Zigandasta tuli Segunda Divisiónissa putoamiskamppailuun juuttuneen Real Oviedon päävalmentaja.José Ángel Ziganda, nuevo entrenador del Real Oviedo Zigandan johdolla Oviedo vältti putoamisen kauden 2019/20 päätteeksi. Hän jatkoi seurassa kaksi kautta ja luotsasi seuran parhaimmillaan Segundassa sijalle 7 kaudella 2021/22. Hän jätti joukkueen kesällä 2022 sopimuksensa umpeuduttua ja siirtyi SD Huescan päävalmentajaksi.Ziganda: "Muy orgulloso de poder vivir esta experiencia de vida"José Ángel Ziganda, nuevo entrenador de la SD Huesca

Lähteet

Luokka:Espanjalaiset jalkapallovalmentajat
Luokka:Espanjalaiset jalkapalloilijat
Luokka:Vuonna 1966 syntyneet
Luokka:Elävät henkilöt